JayJayThrowThrow/commonwealth-wiki-mix huggingface dataset:
Gempa bumi Sumatera Mac 2005

Pada 28 Mac 2005, satu gempa bumi berukuran 8.7 pada Skala Richter telah berlaku di persisiran pantai Sumatera, mengakibatkan amaran tsunami dikeluarkan di negara-negara berhampiran. Gempa tersebut berlaku sekitar jam 23:09:37 waktu tempatan (Waktu Indonesia Barat) (0:09:37 29 Mac waktu Malaysia). Pusat gempa telah dikenal pasti terletak di bujur 2° 04' 35" utara dan 97° 00' 58" timur, 30 km di bawah paras Lautan India, 200 km di barat Sibolga, Sumatera Utara, atau 1400 km di barat laut Jakarta, antara pulau Nias dan Simeulue. Gempa tersebut dilaporkan dapat dirasakan di Bangkok, sejauh 1000 km dari situ .

Gempa tersebut (dengan pusat gempa cuma 320 km dari pusat gempa 3 bulan dahulu), dipercayai merupakan gempa susulan kuat daripada gempa bumi 26 Disember 2004 yang lalu, berlangsung selama dua minit, lebih lama daripada kebanyakan gempa susulan sehingga kini. Gempa ini amatlah kuat sehingga mempunyai gempa susulan tersendiri, dengan beberapa daripanya mempunyai magnitud melebihi 5.7. Pada magnitud 8.7, gempa ini merupakan yang kedua terbesar di dunia sejak 1965.

Gempa tersebut dirasai di seluruh pulau Sumatera, dan menyebabkan kehilangan kuasa elektrik di Banda Aceh, dan menyebabkan ribuan melarikan diri dari rumah ke tempat-tempat yang lebih tinggi .

Manakala di pulau Nias, 75 km dari pusat gempa dan 200 km dari Sumatera, beratus-ratus bangunan telah runtuh dan hampir 500 orang disahkan terkorban, manakala berpuluh-puluh lagi masih terperangkap dalam runtuhan bangunan . Kira-kira 100 pula dilaporkan telah terkorban di pulau Simeulue. Kerja-kerja mencari dan menyelamat sukar dilakukan kerana ketiadaan jentera berat dan minyak, bantuan kemanusiaan juga sukar dihantar kerana lapangan terbang Nias turut rosak dalam gempa tersebut.

Walaupun banyak negara merisaukan berlakunya tsunami, dan pemindahan penduduk dijalankan di kawasan pantai di Thailand, Malaysia dan Sri Lanka, tiada laporan tsunami dilaporkan berlaku, walaupun satu "tsunami kecil" (lebih kurang 10 cm) dikatakan telah melanda pulau Cocos milik Australia 2,400 km di selatan pusat gempa.
Gempa susulan

Berikutan gempa tersebut, beberapa gempa susulan telah berlaku. Setakat ini, terdapat lapan gempa susulan yang ketara, berukuran (mengikut garis masa): 6.0, 6.7, 5.5, 5.8, 5.7, 5.7, 5.5, dan 5.8.
Rujukan


Pautan luar

* USGS Earthquake Event
* BBC News
* CNN report
* Government of Singapore
* Seismogram of the event as recorded in Hungary
* Bernama News Agency
* TheStar Online
* Berita Harian Online
* Utusan Malaysia Online


Kategori:2005 di Indonesia
Kategori:Gempa bumi di Indonesia
Kategori:Gempa bumi 2005
Portal web

Portal web menyatukan dan menyediakan maklumat dari pelbagai sumber dalam satu tapak web. Selain ciri-ciri enjin gelintar, portal web juga menawarkan perkhidmatan e-mel, berita, harga saham, maklumat, pangkalan data dan hiburan. Portal web membantu perusahaan menyediakan kawalan akses dan prosedur-prosedur yang konsisten untuk berbilang aplikasi dan pangkalan data yang berlainan. Contoh portal web awam ialah Opera MSNBC, Yahoo!, AOL, iGoogle dan Netvibes.
Rujukan
Patawali

Pokok Patawali atau juga dikenali sebagai Akar Seruntun, Brotowali, Batang Wali mempunyai nama botani Tinospora crispa (Miers). Pokok ini merupakan pokok menjalir dan terdapat pada pagar-pagar lama dan runtuhan rumah tinggal. Ia mempunyai rasa yang pahit, dan dipercayai dapat memahitkan darah, dengan itu mengurangkan gigitan nyamuk. Oleh itu, ia digunakan dalam perubatan tradisional.
Lihat juga

* Senarai pokok
Pautan luar

* http://melur.com/myherba.asp?plant_id=47

Patawali
Akar tarum

Akar tarum ialah spesies tumbuhan memanjat dan juga dikenali sebagai renggat padi, renggat akar, tarum akar, tarum hutan, pokok nila dan payangit. Nama botaninya adalah Marsdenia tinctoria dari keluarga Apocynaceae.

Ia adalah berbeza dengan tarum.
Taburan

Pokok Akar Tarum terdapat dalam hutan bercampur; 400-1000 m. dan boleh didapati di Guangdong, Guangxi, Guizhou, Hainan, Hubei, Hunan, Sichuan, Taiwan, Xizang, Yunnan, Bhutan, India, Indonesia, Jepun (kepulauan Ryukyu), Laos, Malaysia, Myanmar, Nepal, Filipina, Sri Lanka, Thailand, dan Vietnam.

Pokok Akar Tarum tumbuh sehingga sepanjang 5 m, lebat hingga jarang-jarang ketika muda, botak. Petiol sepanjang 1-4 cm; daun bujur hingga bulat lebar ("broadly ovate"), 5-13 × 2-7 cm, senipis kertas, kebiruan apabila kering, dasar bulat dan berbentuk jantung ("kordat"), mempunyai lamina yang ovat dan tajam atau runcing di hujung; urat melintang 5-7 (-10) pasang. Jambak kudup padat, mempunyai jambak simul panjang yang membulat ("racemelike"), (1.5-)3-15 cm; pedunkel (0.5-)2.5-5 cm. Pedisel 3-5 mm. Sepal separabulat, ca. 2 mm. putih kekuningan Corola, biru tua apabila kering, urseolat sepanjang 3.5-4(-6) mm, tengkuk bunga dengan bulatan berbulu halus, yang lain rata tidak berbulu glabrus; tiub sekitar 2.5 mm; lobes ovate, 1-1.5 mm, puncak bujur. Corona lobes 5, lanceolate, as long as anthers. Pollinia narrowly oblong. Kepala stigma diskoid, agak tajam di hujung. Folikel ovat-lanseolat bulat meruncing pertengahan, 5-10 cm × 8-10 mm, pilos hingga subtomentose. Biji benih bulat, ca. 10 × 3 mm; coma 1-2 cm. Fl. Mar-Nov, fr. Jul-Dec.

Kulit, daun dan bunganya digunakan bagi menghasilkan dye biru.
Lihat juga
Rujukan


Pautan luar

* Marsdenia tinctoria
* http://melur.com/myherba.asp?plant_id=73
* Carian Google Pokok Akar Tarum.


Akar Tarum
Bakawali

Pokok Bakawali atau Pokok Bunga Kengwa (serap bahasa Hokkien 瓊花 khêng-hoe "bunga indah nan anggun") merupakan pokok tanaman hiasan nama sainsnya Epiphyllum anguliger spp dari famili Cactaceae. Pokok bunga bakawali berasal dari amerika selatan-mexico.

Ianya mempunyai pelbagai khasiat terutama bagi penjagaan mata.
Ciri

Bunga bakawali hanya mekar dalam satu malam sahaja, kecuali yang jenis hibird yang boleh bertahan selama 2-3 hari. Pada umumnya tanaman jenis kaktus agak sulit ditentukan morfologinya, berbeda halnya dengan wijayakusuma. Tanaman ini mudah dikenalpasti setelah berusia tua di mana dapat dilihat daun, batang, dan bahagian-bahagian yang lain.

Batangnya terbentuk dari helaian daun yang mengeras dan mengecil yang mana bentuk batang induknya adalah silinder. Tinggi batang dapat mencapai 2-3 meter, sedang daunnya berkisar 13–15 cm. Helaian daunnya sendiri berbentuk pipih serta berwarna hijau dengan permukaan daun halus tanpa duri tidak seperti kaktus-kaktus yang lain. Kemudian setiap tepian daunnya terdapat lekukan-lekukan yang biasanya ditumbuhi tunas daun mahupun bunga.

Adapun diameter bunganya adalah 10 cm, berwarna putih dan hanya mekar di malam hari. Bakawali dikatakan sebagai pokok yang mempunyai 'penjaga' terutamanya semasa ianya sedang kembang. (Pokok bakawali kembang bermula pukul 7 petang dan kembang penuh pada pukul 12 malam sebelum layu sebelum subuh. Satu bunga pokok bakawali hanya akan berkembang sekali sahaja) Bentuk buahnya bulat yang mempunyai warna merah dan mempunyai biji yang berwarna hitam. Pembiakkan biasanya dilakukan dengan penyetekkan ataupun biji.
Hubungan dengan manusia

Masyarakat suku Jawa Yogyakarta dan Surakarta, khususnya di istana keraton percaya bahawa seorang raja yang akan naik takhta haruslah memiliki bunga bakawali atau wijayakusuma (maksudnya "bunga berjaya" dalam bahasa Jawa) sebagai syarat. Bunga ini juga dipercayai sebagai pusaka keraton diduduki Dwarawati yakni jelmaan atau titisan Wisnu sang pelestari alam iaitu Batara Kresna. Peranan bunga bakawali yang cukup signifikan dalam kebudayaan Jawa menginspirasi banyak kesenian rupa, khususnya berkaitan dengan ornamen atau ragam hias. Ragam hias berbentuk kuncup bunga bakawali sering kali dipakai untuk menghiasi pagar-pagar bangunan di pulau Jawa, seperti pejabat pemerintahan, keraton, sekolah dan sebagainya. Selain itu, terdapat batik bermotif bunga bakawali yang diangkat sebagai batik khas dari Cilacap.
Akronim

Kementerian Sumber Manusia menjenamakan semula kementerian itu dengan akroim Kesuma yang juga merupakan nama lain bagi Epiphyllum anguliger.
Rujukan
Pautan luar

* http://melur.com/myherba.asp?plant_id=49
* Tanaman Obat Tradisional 1, By Thomas A. N. S.

Bakawali
Pokok cincau hijau

Pokok cincau hijau atau nama saintifiknya Cyclea barbata ialah salah satu spesies tumbuhan dalam famili Manispermaceae. Tumbuhan ini sering ditemukan di cerang hutan serta juga di kawasan-kawasan belukar, tetapi ada juga yang ditanam pada pagar tanaman. Ia biasanya tumbuh di kawasan-kawasan yang tidak melebihi 1,000 meter di atas aras laut. Nama saintifiknya

Ia merupakan antara bahan tumbuhan utama dalam pembuatan cincau, khususnya jenis cincau hijau yang lazim di Indonesia.
Botani

Pokok ini tumbuhan pokok menjalar. Batang pokoknya yang boleh mencapai berbelas-belas meter panjangnya mempunyai kulit yang kasar dan berduri. Daunnya berbentuk perisai, dengan permukaan yang berbulu.

Bunganya berwarna kuning, dengan buah berwarna merah dan berbentuk seakan buah pinggang.

Tumbuhan ini tumbuh dengan ideal dalam tanah yang memiliki pH 5,5-6,5 serta lembap dan berteduhan.
Kegunaan

Perubatan

Daun dan akar Pokok Cincau Hijau dikatakan boleh merawat sakit perut, cirit-birit, tekanan darah tinggi, serta juga demam.

Untuk merawat sakit perut, cirit-birit dan tekanan darah tinggi, daun-daun cincau dipenyekkan dan direbus. Selepas dituras dan dibiarkan sehingga berbentuk agar-agar, santan dan gula kelapa kemudian ditambah. Campuran ini diminum seperti minuman biasa.

Untuk merawat demam, akar Pokok Cincau Hijau dipergunakan. Selepas direndam di dalam air panas dan dituras, airnya diminum.
Lihat juga

* Senarai pokok
Rujukan

* Laman web Iptek: Tanaman ubat Indonesia
Pautan luar

* Carian Google.


Cincau
Pokok Keladi Senduk

Pokok Keladi Senduk atau juga dikenali dengan nama keladi merawan, paku rawan, keloyok, lagung (Iban), Gènjèr (Jawa), sesenduk, kelor (Sabah), selimpat, kemelin (Perak), kelayau, keladi itik, keladi layar, genjer (Indonesia), kelayar (Negeri Sembilan), samsir (Sarawak), kelayo dan yellow burrhead leaf. (bahasa Inggeris: Yellow velvetleaf) adalah sejenis pokok ulam akuatik yang terdapat di hutan dan paya Asia Tenggara. Nama botaninya Limnocharis flava.

Ia sekitar 50 cm tinggi dan pokoknya tumbuh setompok. Ia mempunyai daun berbentuk tiga segi dan batang berongga adalah berkabus ("glabrous"). Jambak bunganya memiliki bentuk tersediri, menghasilkan bunga kuning berkelopak tigasekitar keratan rentas 1.5 cm. Buahnya berbentuk spherikal. Subgguhpun ia bukan tumbuhan terapung, benihnya disebar secara di bawa arus.

Pokok Keladi Senduk tumbuh di kawasan air tawar bertakung cetek, di kawasan berpaya. Ia kadang kala menceroboh sawah padi di mada ia boleh membentuk rumpai. Sebagai spesies ceroboh ia telah menjadi rumpai di sesetengah kawasan paya basah di bahagian lain dunia.
Lihat juga

* Senarai pokok
Rujukan


Pautan luar

* Keladi Senduk

Genjer
Kategori:Sayur Asia
Kategori:Masakan Jawa
Kategori:Masakan Laos
Kategori:Masakan Vietnam
Tualang

Pokok Tualang ialah sejenis pokok saka yang terdapat di hutan Malaysia. Nama botaninya Koompassia excelsa (Becc.) Taub. Pokok Tualang merupakan spesies pokok hutan hujan tropika dalam keluarga Fabaceae. Ia banyak didapati di Filipina, Indonesia, Malaysia, dan Thailand. Ia merupakan salah satu spesies pokok tropika tertinggi: spesiment tertinggi berukuran 85.8 m atau 88 m (281 atau 289 kaki) tinggi.

Pokok Tualang tumbuh kebanyakannya di hutan hujan tanah rendah di mana ia tersergam di atas kanopi. Sebagaimana pokok hutan hujan tinggi yang lain, pokok tualang memiliki akar banir untuk menyokong beratnya. Keadaan akar ini disebabkan kebanyakan zat dalam tanah di hutan hujan berada di permukaan, menjadikan akar yang tersebar lebih berkesan berbanding akar dalam.

Tualang mempunyai dahan atas kanopi (sekitar 30 m atau 100 kaki) dan memiliki kulit batang yang licin, yang menarik minat lebah madu gergasi Apis dorsata yang membuat sarang besar mereka dari dahannya. Lebah-lebah tersebut melindungi pokok Tualang daripada pembalak, kerana nilai madu adalah lebih tinggi berbanding kayu balak. Terdapat juga pantang terhadap menebang pokok ini di sebahagian Sarawak, dan hanya pokok yang tumbang (akibat ribut) digunakan sebagai balak.
Lihat juga

* Senarai pokok
* Lebah tualang
Rujukan

* Asian Regional Workshop (Conservation & Sustainable Management of Trees, Viet Nam) 1998. Koompassia excelsa. 2006 IUCN Red List of Threatened Species. Dimuat turun pada 19 Julai 2007.


Tualang
Terung pipit

Terung pipit, terung rembang atau terung manggul (nama saintifik: Solanum torvum) adalah sejenis tumbuhan jenis terung dalam genus Solanum keluarga Solanaceae.

Tumbuhan ini bertaburan asal di kawasan Antillen di kepulauan Caribbean tersebar di kawasan-kawasan tropika seluruh dunia. Ia ditanam untuk mendapatkan buahnya yang dimakan sebagai sayur.
Peristilahan

Tumbuhan ini dikenali dengan beberapa nama setempat dalam rantau Nusantara:
* bahasa Minangkabau: rimbang
* bahasa Jawa: cekokak
* bahasa Sunda: takokak
Botani

thumb|Daun pokok terung pipit yang bercabang banyak
Batangnya berkayu liat dan berdahan banyak. Hampir semua bagian tumbuhan ini berduri, kecuali hanya buah yang ditutupi bulu halus. Daunnya berpasangan dan mudah, bergaris bentuk bujur dan berhujung tumpul; terdapat juga duri pada urat daunnya dengan ukuran daun 7–20 cm panjang dan 4–18 sm lebar.

Bunganya berjambak di hujung atau pangkal ranting yang tampak berwarna putih. Buah yang dihasilkan berupa beri.
Pengunaan
Sebagai bahan makanan

Buah muda tumbuhan ini boleh dimakan mentah sebagai ulam sambal tumis mahupun dimasak celur, goreng, rebus atau kari.

Masyarakat Mandailing atau Tapanuli biasanya menggunakan buah ini dalam campuran sayur daun ubi tumbuk.
Perubatan

Air rebusan buah ini dapat meredakan kesakitan akibat sakit perut yang berterusan. Daun-daun pokok ditumbuk lumat untuk melegakan sakit kebakaran. Akarnya yang ditumbuk lumat pula dapat mengubati retak kulit pada kaki serta melegakan sakit dan pendarahan pada kebengkakan. Bahkan seluruh bahagian tumbuhan ini dapat diperah cecairnya sebagai ubat mentawarkan bisa serangga dan ular.
Tujuan lain

Pokok terung pipit mempunyai potensi bagi membersihkan kawasan tercemar kerana ia mampu menyerap logam berat dari tanah. Bagaimanapun, pokok yang ditanam bagi tujuan ini tidak sesuai digunakan sebagai sumber makanan bagi mengelak keracunan kepada manusia yang memakannya.
Kandungan kimia

Dalam tiap 100 g bahagian yang boleh dimakan mengandungi: air 89 g, protein 2 g, lemak 0.1 g, karbohidrat 8 g, serat 1.0 g, kalsium 50 mg, fosforus 30 mg, ferum 2 mg, vitamin A 750 I.U., vitamin B1 0.08 mg, vitamin C 80 mg.

Sesetengah jenis pokok terung pipit (dari Mexico) mengandungi alkaloid terglikosilat yang boleh digunakan bagi menghasilkan hormon steroid (Lewis et al., 1970; Maití et al., 1979), menjadikan spesies ini penting dari segi ekonomi. Selain itu setengah jenis terung pipit yang putik boleh menyebabkan gejala neurologikal dan sakit perut ("gastrointestinal" berpunca dari solanaceous steroidal glycoalkaloids (SGAs).
Galeri


Fail:YosriTerungPipit1.jpg|Buah terung pipit.
Fail:YosriTerungPipit2.jpg|Pokok terung pipit.
Fail:YosriTerungPipit4.jpg|Buah terung pipit di pokok.
Fail:Terung pipit.jpg|Terung pipit dijual bergugus
Solanum torvum at Kampung Bukit Jagong 20230629 173303.jpg|Bunga terung pipit

Rujukan
Pautan luar

* Profil spesies di Sistem Maklumat Biokepelbagaian Malaysia
* Profil spesies di Flora And Fauna Web, Lembaga Taman Negara Singapura

Terung pipit
Dikir barat

Dikir Barat merupakan satu persembahan negeri Kelantan yang disampaikan secara berkumpulan. Setiap kumpulan biasanya diketuai oleh seorang Tukang karut dan Tok Juara.

Tukang karut dan Tok Juara akan mendahului nyanyian sambil berbalas-balas pantun dan diikuti oleh awak-awak sebagai suara latar dengan suara yang kuat dan lantang.
Maklumat lanjut mengenai dikir barat

Dikir Barat adalah suatu permainan tradisional yang paling digemari oleh masyarakat Melayu di Kelantan. Ianya wujud di kalangan masyarakat biasa di kampung kampung dan pinggir bandar. Di dalam persembahan Dikir Barat terdapat satu kumpulan yang diketuai oleh seorang Tukang karut dan Tok Juara. Mereka akan mengarut sambil berbalas - balas pantun dan diikuti oleh awak awak sebagai suara latar dengan suara yang kuat dan lantang.
Dikir barat ini boleh dipersembahkan sebagai hiburan atau pun dipertandingkan. Permainan ini biasanya dimainkan oleh masyarakat di musim menuai padi dan juga di majlis perkahwinan.

Pertandingan selalunya diadakan oleh persatuan-persatuan belia tempatan, badan-badan kerajaan ataupun orang-orang tertentu untuk mengutip wang. Dikir Barat adalah permainan yang baru jika dibandingkan dengan teater tradisional yang lain. Perkembangannya sukar diatasi kerana ianya sering menerima perubahan dari bentuk persembahannya dari masa ke semasa mengikut perkembangan zaman.

Perkataan Dikir ialah hasil dari dua kombinasi seni iaitu Dikir dan pantun atau dikir dan karut. Pengertian "Karut" itu sendiri ialah dari istilah mengarut dalam bentuk pantun atau syair. Jadi Dikir Barat, Dikir Karut, Dikir pantun dan Dikir Syair adalah sama ertinya. Walau bagaimanapun di Kelantan ianya lebih terkenal dengan Dikir Barat dan di Selatan Thai dengan Dikir Hulu.
Pautan luar

* Dikir Barat
* http://www.e-genius.com.my/sukan_kebudayaan03.html
* Asal dikir barat masih dipertikai - Infomuzik

Kategori:Muzik Malaysia
Kategori:Tarian Malaysia
Kategori:Warisan Kebangsaan Objek Warisan Tidak Ketara
Mahkamah

, Johor, Malaysia.|245x245px]]
Mahkamah (Jawi: محکمه) ialah tempat awam dan rasmi di mana seseorang mendapat penyelesaian yang adil dalam suatu perselisihan baik dalam hal sivil, buruh, administratif, dan kriminal berdasarkan undang-undang yang sedia ada (lalu turut diberi nama pengadilan dalam konteks pentakrifan yang abstrak). Kekuasaan melaksanakan pengadilan ini diberikan melalui suatu bidang kuasa (jurisdiksi atau yurisdiksi) yang tertakluk dalam kawasan tertentu.

Dalam negara dengan sistem common law, insitusi ini merupakan cara utama untuk penyelesaian perselisihan, dan umumnya dierti bahawa semua orang memiliki hak untuk membawa dakwaan sendiri ke pengadilan, malah , pihak yang tertuduh melakukan suatu jenayah memiliki hak untuk meminta perlindungan di pengadilan ini.
Etimologi

Istilah "mahkamah" pinjaman bahasa Arab محكمة, mahkamat yang merupakan bentuk ism atau kata nama daripada pengimbuhan kata kerja حَكَمَ ḥakama (`alā) – daripada akar – yang bermaksud "menguasai (ke atas)" atau "memerintah (ke atas)", maka kata terbitan ini dapat ditafsirkan lanjut sebagai "pertubuhan hakim/qadi menyelesaikan perbalahan [atau pertelingkahan]" (هيئة قضائية تتولى الفصل في المنازعات).
Jenis
Lihat juga

*Hakim
*Undang-undang
* Institusi-institusi mahkamah se-Nusantara:
** Mahkamah Brunei
** Mahkamah Indonesia
** Mahkamah Malaysia
** Mahkamah Singapura
Rujukan
Pautan luar

* Carta Organisasi Kehakiman dan Sistem Undang-undang di Malaysia


Kategori:Mahkamah
Bebola jejak

thumb|240px|Bebola jejak wayarles.

Bebola Jejak (trackball) ialah peranti input yang menjalankan tugas yang sama seperti tetikus. Prinsip operasi bebola jejak ini juga sama seperti tetikus. Rupa bebola jejak ini sama seperti tetikus apabila diterbalikkan. Bola getah berada di bahagian atas bebola jejak.

Pengguna perlu memusingkan dengan tangan bola getah yang sebesar bola snuker (snooker). Penuding (pointer) akan digerakkan pada skrin monitor. Biasanya bebola jejak akan di gunakan jika tiada ruang di atas meja untuk menggunakan tetikus.

Dulu komputer buku banyak menggunakan bebola jejak tetapi sekarang kebanyakannya telah menggunakan pad sentuh untuk menggerakkan penuding pada skrin monitor. Penuding akan bergerak mengikut bahagian pad sentuh yang disentuh oleh pengguna.
Pautan luar

* Ensiklokamus Teknologi Maklumat: Bebola jejak secara ringkas


Kategori:Peranti penuding
Kategori:Peranti input perkomputeran
Kategori:Peranti komputer
Bahasa Sunda

Bahasa Sunda dituturkan oleh sekitar 42 juta orang dan merupakan salah satu dari rumpun bahasa Austronesia. Sesuai dengan sejarah kebudayaannya, bahasa Sunda dituturkan di sebagian besar provinsi Jawa Barat, sebagian besar wilayah Banten, dan melebar hingga batas Kali Pemali (Cipamali) di wilayah Brebes, Jawa Tengah.

Kerana pengaruh budaya Jawa pada masa kekuasaan kerajaan Mataram-Islam, bahasa Sunda - terutama di wilayah Parahyangan - mengenal undak-usuk atau gradasi berbahasa, mulai dari bahasa halus, bahasa loma/lancaran, hingga bahasa kasar. Namun, di wilayah-wilayah pedesaan/pegunungan dan mayoritas daerah Banten, bahasa Sunda loma (bagi orang-orang daerah Bandung terdengar kasar) tetap dominan.

Dialek (basa wewengkon) bahasa Sunda juga beragam, mulai dari dialek Sunda-Banten, hingga dialek Sunda-Jawa Tengahan yang mulai tercampur bahasa Jawa. Namun, bahasa baku yang dapat diterima oleh penutur Bahasa Sunda secara keseluruhan adalah yang berakar dari dialek Priangan, atau kerap disebut basa sakola pada masa lalu.

Di Jawa Tengah bahasa Sunda terutama dituturkan di kabupaten Cilacap. Banyak nama-nama tempat di daerah ini yang masih merupakan nama Sunda dan bukan nama Jawa seperti Dayeuh Luhur, Cimanggu dan sebagainya. Ironisnya nama Cilacap banyak yang menentang bahwa ini merupakan nama Sunda. Mereka berpendapat bahwa nama ini merupakan nama Jawa yang "disundakan". Sebab pada abad ke-19, nama ini kerap ditulis sebagai "Clacap".


Sunda
Kategori:Sunda
Kategori:Bahasa di Indonesia
Kategori:Bahasa Austronesia
Kategori:Bahasa Melayu-Polinesia
Hidrokarbon

Dalam kimia, hidrokarbon merupakan sebatian kimia yang mengandungi karbon (C) dan hidrogen (H). Ia semua mengandungi rangka tunjang karbon dan atom hidrogen melekat pada rangka tunjang tersebut. (Seringkali istilah ini digunakan sebagai ringkasan istilah alifatik hidrokarbon.)

Sebagai contoh, metana (gas paya) ialah hidrokarbon dengan satu atom karbon dan empat atom hidrogen: CH4. Etana ialah hidrokarbon (lebih khusus lagi, alkana) mengandungi dua atam karbon diikat dengan satu ikatan tunggal, setiap atom karbon terikat pada tiga atom hidrogen: C2H6. Propana mempunyai tiga atom karbon 'C' (C3H8) dan seterusnya (CnH2·n+2).

Hidrokarbon boleh dikelaskan kepada beberapa bahagian:

1- Hidrokarbon alifatik

2- Hidrokarbon alisiklik

3- Hidrokarbon aromatik
Hidrokarbon Alifatik

Hidrokarbon alifatik terdiri daripada rantaian atom karbon tanpa struktur siklik. Ia sering disebut sebagai hidrokarbon rantai terbuka atau hidrokarbon asiklik.

Contoh: Alkana (propana, butana)
Hidrokarbon Alisiklik

Hidrokarbon alisiklik atau hidrokarbon siklik terdiri daripada rantaian atom karbon dalam susunan gelang (siklik).

Contoh: Sikloaklana (siklopropana, siklobutana)
Hidrokarbon Aromatik

Hidrokarbon aromatik merupakan kumpulan khusus sebatian siklik. Ia biasanya mempunyai gelang berahli enam yang dilukis dengan ikatan tunggal dan ikatan ganda dua yang berselang-seli.

Contoh: Benzena, naftalena


Terdapat tiga jenis asas hidrokarbon:
# hidrokarbon harum, yang mengandungi sekurang-kurangnya satu cecincin harum (aromatic ring) sebagai tambahan kepada apa jua ikatan yang ia ada
# hidrokarbon tepu (saturated hydrocarbon), juga dikenali sebagai alkana, yang tidak mempunyai ikatan dua, tiga atau harum.
# hidrokarbon tidak tepu (unsaturated hydrocarbon), yang mengandungi satu atau lebih ikatan dua atau tiga antara atom karbon, yang terbahagi pula kepada:
:* alkena
:* alkuna
:* diena

Jumlah atom hidrogen dalam hidrokarbon boleh ditentukan, jika jumlah karbon diketahui, dengan menggunakan persamaan berikut:
* Alkana: CnH2n+2
* Alkena: CnH2n (dengan anggapan hanya satu dwiikatan)
* Alkuna: CnH2n-2 (dengan anggapan hanya satu tiga ikatan)

Hidrokarbon cecair yang dikeluarkan dari bawah tanah dirujuk sebagai petroleum (harafiahnya "batu minyak") atau minyak mineral, sementara hidrokarbon bergas dalam tanah dikenali sebagai gas asli. Kesemuanya merupakan sumber penting bahan api dan bahan mentah sebagai stok bekalan untuk penghasilan kimia organik dan biasa terdapat di subpermukaan menggunakan peralatan geogologi petrolium.

Hidrokarbon merupakan sumber ekonomi penting kerana ia merangkumi keseluruhan sumber bahan api fosil (arang batu,petrolium, gas asli, dll.) dan bahan api bio, termasuk juga plastik, lilin, pelarut dan minyak. Dalam pencemaran bandar, komponen ini–bersama dengan NOx dan cahaya matahari–kesemuanya menyumbang kepada pembentukan ozon troposferik.